નવી દિલ્હીઃ છેલ્લા 2 અઠવાડિયાથી પેટ્રોલ-ડીઝલની કિંમતમાં સતત ભાવ વધારો જોવા મળી રહ્યો છે. આજે ફરી પેટ્રોલ અને ડીઝલની કિંમતમાં વધારો નોંધાયો. અમદાવાદમાં આજે પેટ્રોલ 0.12 પૈસાના વધારા સાથે 79.63 રૂપિયા પ્રતિ લીટરની સપાટી પર પહોંચી ગયું છે જ્યારે ડીઝલ 0.11 પૈસાના વધારા સાથે 77.88 રૂપિયા પ્રતિ લીટરની સપાટી પર પહોંચી ગયું છે. દિલ્હીમાં પેટ્રોલની કિંમત 80.50 રૂપિયા પ્રતિ લીટર છે જ્યારે ડીઝલની કિંમત 72.61 રૂપિયા પ્રતિ લીટરે પહોંચી ગઈ છે. જ્યારે મુંબઈની વાત કરીએ તો અહીં પેટ્રોલ 87.89 રૂપિયા પ્રતિ લીટર અને ડીઝલ 77.09 રૂપિયા પ્રતિ લીટરે મળી રહ્યું છે.